राहुल गांधी भले ही एक अनिच्छुक राजनीतिज्ञ रहे हों, लेकिन वे एक अनिच्छुक प्रचारक बिल्कुल भी नहीं हैं। २०१२ के उत्तर प्रदेश विधानसभा चुनावों से राहुल गांधी कांग्रेस के लिए अथक प्रयास कर रहे हैं। राहुल गांधी के उत्साह की कोई सीमा नहीं है और वे अपने अभियान को सफल बनाने के लिए कुछ भी कर सकते है। लेकिन दुख की बात तो यह है कि कांग्रेस पार्टी का राजनीतिक भाग्य डूबने के साथ-साथ राहुल गांधी का भाग्य भी पूरी तरह से डूब गया है। २०१७ में गुजरात चुनाव के दौरान भी राहुल गांधी ने भाजपा के सिर से मुख्यमंत्री का ताज छीनने में अपनी पूरी ताकत लगा दी और प्रधानमंत्री मोदी को उन्ही के गृहराज्य में हराने की कोशिश की जहाँ हारने पर उन्हें सबसे ज्यादा तकलीफ हो। गुजरात चुनाव अभियान हाल के दिनों का सबसे कडवाहट भरा चुनाव रहा है। दोनों पार्टियाँ आक्रामक तरीके से एक दूसरे का आमना-सामना करने के लिए तैयार थीं। किसी को भी नहीं बख्शा गया। गुजरात चुनाव के दौरान मनमोहन सिंह से लेकर प्रधान मंत्री मोदी तक, हर किसी का मजाक उड़ाया गया और हर संभव तरीके से एक-दूसरे पर हमला किया गया। लेकिन भगवान का शुक्र है कि अब यह सब खत्म हो गया है।